M210130-C: Les cares del passat i del futur

Assistents: Mestrat per Marc. Participen Alet del Fan, Hulka, Dante, Eryn, i Neah.

Les Cares del Passat i del Futur foren uns esdeveniments que succeïren durant l'Ombra d'Elhara i el traïdor Franz. Degut a aquests successos, la Companyia 44 pogué confirmar que Franz instruia a mags en la seva nova màgia, la Cronomagia, en forma de culte; que el focus arcà que empraven era una màscara; que en recuperarem una; i que la detecció de màgia estàndard no detectava la cronomagia.

### De la mort roja

Zetraxal convocà a la partida a la seva tenda per començar una missió. Una missió diligent: recuperar un objecte màgic a Rim, un poble proper a la costa del Mar Interior, al sud.

L'objecte en qüestió fou una màscara màgica. Segons els informes de Jurick i Raba, tenia motius pentagonals, recordant al Déu Boccob. Estava relacionada amb la cronomagia, una escola experimental, desenvolupada per Franz. Juntament amb un llibre de cronomàgia recuperat prèviament, la Companyia desitjava estudiar-la per poder muntar defenses.

Un curander local, Thillbin, havia recuperat la màscara. Havia dut a tasar-la a una ciutat propera; quan els mercants s'adonaren del seu valor, Thillbin cridà l'atenció de nobles, comerciants... I pirates. Concretament, del culte de Franz, que feren el possible per recuperar-la.

### ... Hi ha una sirena

Fóra com fóra, Zetraxal aprovisionà a la partida d'un certificat de confisca firmat pel mateix emperador per recuperar la màscara. També els proveí de carta blanca: la violència, si fos necessària, era permesa.

Un cop preparats, el mateix Zetraxal teletransportà a la partida prop de Rim. Allà entaularen conversa amb els vilatans, que els dirigiren a la cabanya costanera del curander. Tanmateix s'adonaren del nerviosisme d'alguns dels habitants, indicant que, potser, l'enemic se'ls havia avançat.

Després de mitja hora, la partida començà a caminar per damunt de la platja, i picà a la porta de la cabana indicada. Mentrestant, Alet confirmà que no hi havia màgia a dins.

Thillbin era un gnom pescador i no oposá gaire resistència a les tàctiques intimidatòries de la Companyia. Confessà que uns pirates saquejaren la seva casa i que s'amagaven a unes coves properes, a uns altres 30 minuts de distància.

Després d'uns desagradables conflictes amb Sàuris i Mímics, a part d'un llarg (però primordial) viatge en canoa, la 44 regirà totes les coves sense trobar la màscara. Tampoc hi havia rastres de pirates. Thillbin havia mentit.

### Ballant a compàs de tres

Tornant a correcuita, la partida arribà a la casa de Thillbin, on vegeren que fou assassinat. Quatre figures, vestides amb màscares i capes amb motius pentagonals, eren al voltant del cadàver, estudiant una cinquena màscara.

Lamentablement l'atac sorpresa de la Companyia fou enxampat, i diversos membres caigueren víctimes d'encanteris cronomàgics; envellint-los i deteriorant els seus cossos.

Neah, la guerrera nouvinguda, arriscà la vida matant a tres dels quatre mags; però el quart era massa poderós. La resta de l'equip fugí del lloc; Alet es quedà enrere, saquejant un cadàver i robant-li la màscara. Aquesta jugada donà fruit, ja que la màscara que duia tenia les mateixes capacitats que la que Thillbin trobà.

Amb la feina feta, però amb una companya perduda, Alet, Hulka, Dante i Eryn tornaren al campament. Gràcies a això pogueren:

* Confirmar que Franz havia organitzat un culte de mags on ensenyava la seva escola experimental de cronomàgia
* Obtenir un dels focus arcans que utilitzen: una màscara.
* Descobrir que les deteccions màgiques normals no serveixen contra la cronomàgia